between the Latvian and Lithuanian presidents. and at the 
invitation of the Lithuanian foreign ministry: 

The meeting with the Latvian experts haś aroused hopes 
for the normalization of bilateral relations, which 
deteriorated dramatically after the Latvian government, 
despite Lithuanian protests, signed an oil-prospecting 
contract with the American AMOCO and Swedish OPAB companies. 


/ENDS / 


LIETUVA ATSISAKO MAIŠIAGALOS MEMORANDUMO 

Vilnius, lapkričio 8 d. (BNS). Lietuvos užsienio reikalų 
ministerija vyriausybės vardu pareiškė, kad Lietuva nebėra saistoma 
jokiais savo pasiūlymais ar dokumentais derybose su Latvija dėl 
teritorinės jūros, ekonominės zonos ir kontinentinio šelfo Baltijos 
jūroje delimitavimo, kurie anksčiau buvo išreikšti bet kokia forma 
žodžiu ar raštu. 

Tai sakoma trečiadienį įteiktoje Lietuvos URM notoje Latvijos 
ambasadoriui Vilniuje Albertui Sarkaniui. 

URM sekretorius Albinas Januška, BNS korespondento paprašytas 


patikslinti, ar ankstesnių pasiūlymų denonsavimas taikomas ir abiejų 
šalių prezidentų vasarą pasirašytam Maišiagalos memorandumui, atsakė 
teigiamai. 


Lietuvos notoje sakoma, kad Latvija, praėjusią savaitę 
pasirašiusi sutartis su JAV ir Švedijos firmomis AMOCO ir OPAB dėl 
naftos žvlgybos ginčytinoje Baltjos šelfo dalyje, neatsižvelgė į 
nuolatinius ir teisėtus Lietuvos prieštaravimus prieš tokius 
vienašališkus Latvijos veiksmus. 

Pasak Lietuvos URM, šiais veiksmais Latvijos vyriausybė pažeidė 
Lietuvos suverenias teises į savo kontinentinį šelfą ir jo išteklius 
bei visuotinai pripažintą tarptautinės jūrų teisės principą 
vienašaliais veiksmais nekelti grėsmės galutiniam valstybių 
susitarimui dėl delimitacijos, taip pat Lietuvos, Estijos ir Latvijos 
santarvės ir bendradarbiavimo sutartį. 


Notoje pareiškiama, kad Lietuvos teritorinės jūros, išskirtinės 
ekonominės zonos ir kontinentinio šelfo Baltijos jūroje šiaurinė riba 
eina tiesia linija (loksodroma) nuo Lietuvos - Latvijos sausumos 


sienos taško ant Baltijos jūros kranto iki taško, kuriame geografinė 
paralelė B = 56 laipsniai 07 minutės 35 sekundės susikerta su 
trečiosios valstybės kontinentinio šelfo riba Baltijos jūroje. 

Bet kokie trečiųjų šalių veiksmai šia riba į pietus apibrėžtuose 
plotuose neturi ir neturės jokių teisinių pasekmių, pareiškė Lietuvos 
URM. 

Pasak notos, Latvijos vyriausybės licenzinio susitarimo su 
naftos bendrovėmis AMOCO ir OPAB dalis, liečianti Baltijos jūros 
plotą, kurį riboja nurodyta loksodroma, yra neteisėta, negali turėti 
ir neturi jokių teisinių pasekmių ir todėl yra naikintina. 

Lietuvos URM drauge reiškia įsitikinimą, kad problemos, 
iškilusios dėl vienašalių Latvijos veiksmų, tėra laikino pobūdžio ir 
netaps kliūtimi tolimesniam abiejų valstybių santykių vystymui 
Baltijos valstybių solidarumo dvasioje, stiprinant pasitikėjimą ir 
bendradarbiavimą integracijos į Europos ir transatlantines 
institucijas procese. 

Lietuva skelbia esanti pasiryžusi visas problemas spręsti 
draugiškumu ir geros valios dvasia bei siekianti teisingai 
delimituoti teritorinę jūrą, ekonominę zoną ir kontinentinį šelfą 
Baltijoje. 

Lietuva tikisi, kad Latvijos vyriausybė atsižvelgs į Lietuvos ir 
Latvijos prezidentų siūlymą dėl bendro gamtinių išteklių tyrimo 
delimitacijos zonoje. 


URM taip pat praneša, kad Lietuvos ambasadorius Latvijoje 
Rimantas Karazija, kuris praėjusią savaitę buvo atšauktas 
konsultacijų į Vilnių, "artimiausiu metu" grįš vadovauti ambasadai 


Rygoje. 

